 

AKT, Arbejdsgiverforeningen for Kollektiv Trafik

**Indkaldelse til ordinær generalforsamling i AKT 2023**

I henhold til vedtægternes § 13, stk. 2 indkaldes hermed til ordinær generalforsamling i Arbejdsgiverforeningen for Kollektiv Trafik

**Tirsdag den 23. maj 2023, kl. 11.00**

**på Gl. Vindinge**

**Gl. Vindingevej 17A**

**5800 Nyborg**

med følgende foreløbige dagsorden:

1. Valg af dirigent
2. Beretning om virksomheden i det forløbne år
3. Fremlæggelse af det reviderede regnskab til godkendelse
4. Fastsættelse af kontingent
5. Behandling af indkomne forslag, jf. vedtægterne § 13, stk. 3
6. Valg af bestyrelse
7. Valg af formand
8. Valg af revisorer og revisorsuppleant, jf. vedtægternes § 18
9. Eventuelt

Forslag, der af medlemmerne ønskes behandlet på den ordinære generalforsamling, skal være bestyrelsen i hænde senest 14 dage før datoen for generalforsamlingens afholdelse.

Medlemmer af AKT, der ønsker at stille op til bestyrelsen, skal senest 14 dage før dato for generalforsamlingens afholdelse fremsende ønske herom.

Ved afstemning på generalforsamlingen har hver medlemsvirksomhed stemmetal i forhold til den indberettede lønsum i det forudgående kalenderår (kontingentgrundlag) med 1 stemme pr. påbegyndt 1 mio. kr. i beregnet årlig lønsum. Intet medlem kan have mere end 75 stemmer. Ethvert medlem kan lade sig repræsentere ved et andet medlem, når der foreligger skriftligt fuldmagt. Intet medlem kan dog have mere end 5 fuldmagter.

**Tilmelding til generalforsamling, frokost og medlemsmøde**

Generalforsamlingen begynder kl. 11.00. AKT vil sammen med ATV være vært ved en frokost kl. 12.00, der afholdes samme sted som generalforsamlingen.

Efter frokosten fra kl. 13.00 – kl. 15.00 afholder AKT medlemsmøde om overenskomstfornyelsen. Medlemsmødet retter sig også mod praktikere, der følger AKT-overenskomsten i sin hverdag. Der vil også blive afholdt et tilsvarende medlemsarrangement i København den 24. maj kl. 9.30-11.30.

Tilmelding til generalforsamling, frokost og medlemsmøde bedes af hensyn til det praktiske arrangement venligst ske senest **fredag den 12. maj** til sekretær Maria Wejendorp på mail mawe@di.dk.

København, den 13. april 2023

Med venlig hilsen



Ib Gregers Boers

Formand